

**RIETAVO SAVIVALDYBĖS TARYBA**

**SPRENDIMAS**

**DĖL RIETAVO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI VEIKSMŲ PLANO 2017-2019 M. PATVIRTINIMO IR ŠIO PLANO ĮGYVENDINIMO KOORDINATORIAUS PASKYRIMO**

2017 m. liepos 13 d. Nr.

Rietavas

 Vadovaudamasi Lietuvos Respublikos vietos savivaldos įstatymo 6 straipsnio 8 punktu, 16 straipsnio 4 dalimi, Lietuvos Respublikos neformaliojo suaugusių švietimo ir tęstinio mokymosi įstatymo 8 straipsnio 2 dalimi, Lietuvos Respublikos Vyriausybės 2016 m. balandžio 6 d. nutarimu Nr. 347 „Dėl neformaliojo suaugusiųjų švietimo ir tęstinio mokymosi 2016-2023 metų plėtros programos patvirtinimo“, įgyvendindama Rietavo savivaldybės strateginį plėtros planą iki 2020 metų, patvirtintą Rietavo savivaldybės tarybos 2017 m. birželio 15 d. sprendimu Nr. T1-119 „Dėl Rietavo savivaldybės strateginio plėtros plano iki 2020 metų patvirtinimo“, Rietavo savivaldybės taryba n u s p r e n d ž i a:

1. Patvirtinti Rietavo savivaldybės neformaliojo suaugusiųjų švietimo ir tęstinio mokymosi 2017–2019 metų veiksmų planą (pridedama).

2. Skirti Rietavo savivaldybės neformaliojo suaugusiųjų švietimo ir tęstinio mokymosi veiksmų plano įgyvendinimo koordinatore Rietavo savivaldybės administracijos Švietimo skyriaus vyriausiąją specialistę Jolantą Grevienę.

 Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui (Galinio Pylimo g. 9, Klaipėda) per vieną mėnesį nuo šio sprendimo priėmimo dienos.

Savivaldybės meras

 PATVIRTINTA

Rietavo savivaldybės tarybos

 2017 m. liepos 13 d.

 sprendimu Nr. T1-

**RIETAVO SAVIVALDYBĖS NEFORMALIOJO SUAUGUSIŲJŲ ŠVIETIMO**

**IR TĘSTINIO MOKYMOSI 2017-2019 M. VEIKSMŲ PLANAS**

I SKYRIUS

BENDROSIOS NUOSTATOS

1. Rietavo savivaldybės neformaliojo suaugusiųjų švietimo ir tęstinio mokymosi veiksmų planas 2017–2019 metams (toliau – Veiksmų planas) parengtas vadovaujantis Lietuvos Respublikos neformaliojo suaugusiųjų švietimo ir tęstinio mokymosi įstatymo 8 straipsnio 2 dalimi, Neformaliojo suaugusiųjų švietimo ir tęstinio mokymosi 2016–2023 metų plėtros programa, patvirtinta Lietuvos Respublikos Vyriausybės 2016 m. balandžio 6 d. nutarimu Nr. 347 ir atsižvelgiant į Rietavo savivaldybės strateginiame plėtros plane iki 2020 metų, patvirtintame Rietavo savivaldybės tarybos 2017 m. birželio 15 d. sprendimu Nr. T1-119, numatytą uždavinį 1.1.2. – „Skatinti mokymąsi visą gyvenimą, visuomenės švietimą ir tobulinimąsi“ ir Savivaldybės įstaigų, organizacijų teikiamas paslaugas, susijusias su neformaliuoju suaugusiųjų švietimu.
2. Lietuvos Respublikos Seimo patvirtintoje valstybės pažangos strategijoje „Lietuva 2030“ numatytas sumanios visuomenės pažangos rodiklis, atskleidžiantis mokymosi visą gyvenimą lygį visuomenėje. Siekiama, kad pagal šį rodiklį 2020 m. Lietuva užimtų 18, o 2030 m. – ne žemesnę kaip 17 vietą tarp visų Europos Sąjungos šalių (dabar Lietuva yra 21 vietoje, ir lenkia tik tokias šalis kaip Bulgarija, Lenkija, Slovakija, Vengrija, Kroatija).
3. 2016 m. birželio 28 d. pristatytas Europos bendradarbiavimo ir plėtros organizacijos vykdomas ir Europos Komisijos remiamas pasaulinis darbo jėgos įgūdžių tyrimas (PIAAC), kuris atskleidžia darbuotojų gebėjimus ir turimas kompetencijas, jų praktinį panaudojimą darbe, namuose ar bendruomenėje sprendžiant konkrečias problemas. Tyrimo rezultatai padeda prognozuoti, kokių įgūdžių darbuotojams reikės ateityje, todėl svarbu, kad įvairioms gyventojų grupėms pagal jų poreikius jų gyvenamoje vietovėje būtų teikiamos mokymosi paslaugos, padedančios atnaujinti bendruosius visą gyvenimą trunkančio mokymosi gebėjimus, taikomos lanksčios mokymosi formos ir prieinamas profesinis mokymasis ar studijos, didinamas kultūros įstaigų (muziejų, bibliotekų), bendruomenių, sporto ir kitų organizacijų, kurios sukuria kūrybingą ir inovatyvų neformaliojo suaugusiųjų mokymąsi ir savišvietą, vaidmuo.
4. Rietavo savivaldybės neformaliojo suaugusiųjų švietimo ir tęstinio mokymosi 2017-2019 m. veiksmų plano paskirtis – plėtoti teigiamas mokymosi visą gyvenimą nuostatas, skatinant suaugusių asmenų saviraiškos ar asmeninių ugdymosi poreikių tenkinimą. Mokymasis visą gyvenimą – visa mokymosi veikla, vykstanti bet kuriuo amžiaus tarpsniu, siekiant tobulinti asmenines, pilietines, socialines ir profesines kompetencijas.

 Mokymosi visą gyvenimą plėtotė padeda ne tik užtikrinti suaugusiųjų švietimą, bet ir turi didelę įtaką valstybės ekonominei, socialinei, pilietinei pažangai. Lietuvos gyventojai sensta kone sparčiausiai Europos Sąjungoje. 2011 metais 16,5 proc. visų Lietuvos gyventojų sudarė asmenys, vyresni negu 65 metų. Atsižvelgiant į santykinį visuomenės senėjimą, dar aktualesnis tampa suaugusiųjų mokymasis visą gyvenimą. Pagal mokymosi visą gyvenimą rodiklius, Lietuva tarp ES valstybių užima 21 vietą – tik 5 procentai Lietuvos suaugusiųjų buvo įsitraukę į mokymosi veiklas (ES 2014 metų vidurkis – 10,7 proc.). Veiksmų plano įgyvendinimas padidins neformaliojo suaugusiųjų švietimo ir tęstinio mokymosi paslaugų pasiūlą Rietavo savivaldybėje.

II SKYRIUS

TIKSLAS IR UŽDAVINIAI

1. Veiksmų plano strateginis tikslas – plėtoti suaugusiųjų švietimą mokymąsi visą gyvenimą derinant su visuomenės poreikiais.
2. Pagrindiniai Rietavo savivaldybės neformaliojo suaugusiųjų švietimo ir tęstinio mokymosi veiksmų plano 2017-2019 m. uždaviniai:
	1. informacijos gyventojams apie neformalųjį suaugusiųjų švietimą ir tęstinį mokymąsi prieinamumo didinimas;
	2. taržinybinio bendradarbiavimo su neformalųjį suaugusiųjų švietimą ir tęstinį mokymąsi vykdančiomis institucijomis efektyvinimas;
	3. įvairių Savivaldybės gyventojų grupių poreikius atitinkančio neformalaus suaugusiųjų švietimo ir tęstinio mokymosi inicijavimas ir įgyvendinimas;
	4. įgyvendinamų priemonių stebėsena, naujų iniciatyvų planavimas.

**III SKYRIUS**

**VEIKSMŲ PLANO ĮGYVENDINIMAS**

1. Veiksmų planas įgyvendinamas pagal numatytas priemones.
2. Veiksmų planą koordinuoja Rietavo savivaldybės administracijos Švietimo skyriaus vyriausiasis specialistas, įgyvendina įstaigos ir organizacijos:
	1. Plungės (bendradarbiavimo sutartis) suaugusiųjų švietimo centras (pedagogų kvalifikacijos tobulinimas, neformalus suaugusiųjų švietimas – mokymai, kursai, seminarai);
	2. Rietavo turizmo ir verslo informacijos centras (edukacinės programos, seminarai, kursai);
	3. profesinio mokymo įstaiga (Rietavo filialas);
	4. viešoji biblioteka (gyventojų informacinis aprūpinimas; edukacinės programos; gyventojų užimtumas ir švietimas);
	5. Rietavo Oginskių kultūros istorijos muziejus (edukacinės programos; gyventojų ir miesto svečių užimtumas ir švietimas; kultūrinė savišvieta);
	6. Telšių teritorinės darbo biržos Rietavo poskyris (grįžimas į darbo rinką; darbinių įgūdžių atnaujinimas);
	7. Rietavo savivaldybės neįgaliųjų draugija (gyventojų užimtumas ir švietimas);
	8. Rietavo socialinių paslaugų centras (gyventojų užimtumas ir švietimas);
	9. Rietavo vietos veiklos grupė (edukacinės programos, gyventojų švietimas);
	10. Rietavo savivaldybės kaimiškosios bendruomenės (gyventojų užimtumas ir švietimas);
	11. Rietavo trečiojo amžiaus universitetas (gyventojų užimtumas; savišvieta ir švietimas).
3. Veiksmų plano įgyvendinimo lentelė:

|  |
| --- |
| **1. UŽDAVINYS. INFORMACIJOS GYVENTOJAMS PRIEINAMUMO DIDINIMAS** |
| **Priemonė** | **Atsakingi vykdytojai** | **Vykdymo laikas** | **Laukiami rezultatai** | **Vertinimo kriterijai** |
| 1.1. Parengti informaciją apie suaugusiųjų mokymosi galimybes Rietavo savivaldybėje: institucijas, organizacijas ir jų teikiamas paslaugas | Koordinatorius  | 2017 m. III ketv. | Parengta informacija apie neformalųjį suaugusiųjų švietimą ir tęstinį mokymą vykdančias institucijas ir jų teikiamas paslaugas Savivaldybės gyventojams didins įsitraukimo ir dalyvavimo įvairiose veiklose galimybes | Parengta Rietavo savivaldybės neformaliojo suaugusiųjų švietimo ir tęstinio mokymosi Rietavo savivaldybėje schema (vykdančios institucijos, teikiamos paslaugos ir pan.)  |
| 1.2. Viešinti aktualią informaciją apie neformalųjį suaugusiųjų švietimą ir tęstinį mokymąsi savivaldybės ir kitų organizacijų internetinėse svetainėse, spaudoje | Koordinatorius | Nuolat | Informacijos viešinimas daugiau suaugusiųjų įtrauks į neformalųjį švietimą ir tęstinį mokymąsi | Viešintų priemonių skaičius |
| 1.3. Dalintis informacija apie projektų konkursus ir kitus finansavimo mechanizmus su neformalųjį suaugusiųjų švietimą ir tęstinį mokymąsi vykdančiomis institucijomis | Koordinatorius, neformalųjį suaugusiųjų švietimą ir tęstinį mokymą vykdančiosios institucijos | Esant kvietimams teikti paraiškas, nuolat | Informacija apie galimybes pritraukti papildomą finansavimą didins neformalaus suaugusiųjų švietimo ir tęstinio mokymosi paslaugų skaičių, įvairovę ir kokybę | Finansuotų priemonių skaičius |
| 1.4. Skelbti tiesiogines nuorodas iš <http://www.rietavas.lt/> į https://ec.europa.eu/epale/lt (EPALE - Europos elektroninė suaugusiųjų mokymosi platforma) ir www.smis.lt (suaugusiųjų mokymosi informacinė sistema). | Koordinatorius | 2017 III ketv. | Informacijos prieinamumo didinimas | Patalpintų prieigų skaičius |
| **2. UŽDAVINYS. TARŽINYBINIO BENDRADARBIAVIMO EFEKTYVINIMAS** |
| **Priemonė** | **Atsakingi vykdytojai** | **Vykdymo laikas** | **Laukiami rezultatai** | **Vertinimo kriterijai** |
| 2.1. Bendradarbiavimas su neformalųjį suaugusiųjų švietimą ir tęstinį mokymą teikiančiomis institucijomis | Koordinatorius | Nuolat  | Bendradarbiavimas padės įvertinti paslaugų poreikį, stipriąsias ir problemines sritis, gerinti paslaugų kokybę ateityje ir didinti pasiūlą | Informacijos sklaida  |
|  |  |  |  |  |
| **3. UŽDAVINYS. ĮVAIRIŲ SAVIVALDYBĖS GYVENTOJŲ GRUPIŲ POREIKIUS ATITINKANČIO NEFORMALAUS SUAUGUSIŲJŲ ŠVIETIMO IR TĘSTINIO MOKYMOSI INICIJAVIMAS IR ĮGYVENDINIMAS (PAGAL SAVIVALDYBĖS IR ĮSTAIGŲ 2016-2018 M. STRATEGINIUS VEIKLOS PLANUS, VYKDOMUS PROJEKTUS IR KT. PRIEMONES)** |
| **Priemonė** | **Atsakingi vykdytojai** | **Vykdymo laikas** | **Laukiami rezultatai** | **Vertinimo kriterijai** |
| 3.1. Bendradarbiavimas su Plungės suaugusiųjų švietimo centru (pedagogų kvalifikacijos tobulinimas, gyventojų švietimas ir užimtumas) | Koordinatorius | 2017-2019 m. | Padidėjusios pedagogų profesinės ir asmeninės kompetencijos | Įgyvendintų priemonių ir jose dalyvavusių žmonių skaičius |
| 3.2. Rietavo turizmo ir verslo informacijos centras (edukacinės programos, seminarai, kursai) | Rietavo turizmo ir verslo informacijos centras | 2017-2019 m. | Patenkinti tam tikrų gyventojų grupių ir miesto svečių savišvietos ir užimtumo poreikiai | Įgyvendintų priemonių ir jose dalyvavusių žmonių skaičius |
| 3.3. Profesinio mokymo įstaiga (Plungės technologijų ir verslo mokyklos Rietavo filialas) | Profesinio mokymo įstaiga, veikianti Rietave | 2017-2019 m. | Patenkinti tam tikrų gyventojų grupių savišvietos, profesijos įgijimo arba persikvalifikavimo, užimtumo poreikiai | Įgyvendintų priemonių ir jose dalyvavusių žmonių skaičius |
| 3.4. Viešoji biblioteka (gyventojų informacinis aprūpinimas, edukacinės programos, gyventojų užimtumas ir švietimas) | Rietavo savivaldybės Irenėjaus Oginskio viešoji biblioteka | 2017-2019 m. | Patenkinti tam tikrų gyventojų grupių ir miesto svečių savišvietos ir užimtumo poreikiai | Įgyvendintų priemonių ir jose dalyvavusių žmonių skaičius |
| 3.5. Miesto muziejus (edukacinės programos, gyventojų ir miesto svečių užimtumas ir švietimas; kultūrinė savišvieta) | Rietavo Oginskių kultūros istorijos muziejus | 2017-2019 m. | Patenkinti tam tikrų gyventojų grupių ir miesto svečių savišvietos ir užimtumo poreikiai | Įgyvendintų priemonių ir jose dalyvavusių žmonių skaičius |
| 3.6. Rietavo savivaldybės neįgaliųjų draugija (gyventojų užimtumas ir švietimas) | Rietavo savivaldybės neįgaliųjų draugija | 2017-2019 m. | Patenkinti tam tikrų gyventojų grupių ir miesto svečių savišvietos ir užimtumo poreikiai | Įgyvendintų priemonių ir jose dalyvavusių žmonių skaičius |
| 3.6. Telšių teritorinės darbo biržos Rietavo poskyris (grįžimas į darbo rinką; darbinių įgūdžių atnaujinimas) | Telšių teritorinės darbo biržos Rietavo poskyris | 2017-2019 m. | Patenkinti tam tikrų gyventojų grupių mokymosi, darbinių įgūdžių įgijimo ir užimtumo poreikiai | Įgyvendintų priemonių ir jose dalyvavusių žmonių skaičius |
| 3.7. Rietavo socialinių paslaugų centras (gyventojų užimtumas ir švietimas) | Rietavo socialinių paslaugų centras | 2017-2019 m. | Patenkinti tam tikrų gyventojų interesų grupių savišvietos ir užimtumo poreikiai | Įgyvendintų priemonių ir jose dalyvavusių žmonių skaičius |
| 3.8. Rietavo vietos veiklos grupė (edukacinės programos, gyventojų švietimas) | Rietavo vietos veiklos grupė | 2017-2019 m. | Patenkinti tam tikrų gyventojų interesų grupių savišvietos ir užimtumo poreikiai | Įgyvendintų priemonių ir jose dalyvavusių žmonių skaičius |
| 3.9. Rietavo kaimiškosios bendruomenės (gyventojų užimtumas ir švietimas) | Rietavo kaimiškosios bendruomenės | 2017-2019 m. | Patenkinti tam tikrų gyventojų interesų grupių savišvietos ir užimtumo poreikiai | Įgyvendintų priemonių ir jose dalyvavusių žmonių skaičius |
| 3.10. Rietavo trečiojo amžiaus universitetas (gyventojų užimtumas, savišvieta ir švietimas) | Rietavo trečiojo amžiaus universitetas  | 2017-2019 m. | Patenkinti tam tikrų gyventojų grupių savišvietos ir užimtumo poreikiai | Įgyvendintų priemonių ir jose dalyvavusių žmonių skaičius |
| **4. UŽDAVINYS. ĮGYVENDINTŲ PRIEMONIŲ STEBĖSENA, NAUJŲ INICIATYVŲ PLANAVIMAS** |
| **Priemonė** | **Atsakingi vykdytojai** | **Vykdymo laikas** | **Laukiami rezultatai** | **Vertinimo kriterijai** |
| 4.1. Konsultacijos ir susitikimai su NSŠ teikėjais | Koordinatorius, neformalųjį suaugusiųjų švietimą ir tęstinį mokymą vykdančiosios institucijos | 2017-2019 m. (pagal poreikį) | Pasitarimai, diskusijos gerins bendradarbiavimą, vykdomų priemonių derinimą, atskleis aktualius dalykus, bus sudarytos galimybės efektyviau spręsti problemas | Susitikimų, konsultacijų skaičius  |
| 4.2. Parengti įgyvendintų priemonių ataskaitą, naują veiksmų planą | Koordinatorius, neformalųjį suaugusiųjų švietimą ir tęstinį mokymą vykdančiosios institucijos | 2017 m., 2018 m. ir 2019 m. IV ketv.  | Parengta ataskaita padės įvertinti paslaugų poreikį, stipriąsias ir problemines sritis, pateiktos išvados padės parengti naują veiksmų planą, iš esmės pagerins paslaugų kokybę ateityje | Parengtas naujas planas |

**RIETAVO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS PRIE SPRENDIMO**

**,,DĖL RIETAVO SAVIVALDYBĖS NEFORMALIOJO SUAUGUSIŲJŲ ŠVIETIMO IR TĘSTINIO MOKYMOSI VEIKSMŲ PLANO 2017-2019 M. PATVIRTINIMO IR ŠIO PLANO ĮGYVENDINIMO KOORDINATORIAUS PASKYRIMO“**

**PROJEKTO**

2017-07-13

Rietavas

1. **Sprendimo projekto esmė.**

 Lietuvos Respublikos vietos savivaldos įstatymo 6 straipsnio 8 punkte nurodyta, kad Savivaldybės savarankiškoji funkcija yra suaugusiųjų neformaliojo švietimo organizavimas. Atsižvelgiant į Rietavo savivaldybės strateginiame plėtros plane iki 2020 metų, patvirtintame Rietavo savivaldybės tarybos 2017 m. birželio 15 d. sprendimu Nr. T1-119, numatytą uždavinį 1.1.2. – „Skatinti mokymąsi visą gyvenimą, visuomenės švietimą ir tobulinimąsi“ siekiama skatinti teigiamas mokymosi visą gyvenimą nuostatas ir sudaryti sąlygas suaugusiųjų bendrosioms kompetencijoms ugdyti, plėtojant neformaliojo suaugusiųjų švietimo ir tęstinio mokymosi paslaugas.

 **2.** **Kuo vadovaujantis parengtas sprendimo projektas.**

 Sprendimo projektas parengtas vadovaujantis Lietuvos Respublikos vietos savivaldos įstatymo 6 straipsnio 8 punktu, 16 straipsnio 4 dalimi, Lietuvos Respublikos neformaliojo suaugusių švietimo ir tęstinio mokymosi įstatymo 8 straipsnio 2 dalimi, Lietuvos Respublikos Vyriausybės 2016 m. balandžio 6 d. nutarimu Nr. 347 „Dėl neformaliojo suaugusiųjų švietimo ir tęstinio mokymosi 2016-2023 metų plėtros programos patvirtinimo“.

**3. Tikslai ir uždaviniai.**

 Parengti Rietavo savivaldybės neformaliojo suaugusiųjų švietimo ir tęstinio mokymosi 2017-2019 m. veiksmų planą.

1. **Laukiami rezultatai.**

 Veiksmų plano įgyvendinimas padidins informacijos apie suaugusiųjų mokymosi galimybes prieinamumą gyventojams ir neformaliojo suaugusiųjų švietimo ir tęstinio mokymosi paslaugų pasiūlą Rietavo savivaldybėje.

1. **Kas inicijavo sprendimo projekto rengimą.**

Sprendimo projekto rengimą inicijavo Švietimo, kultūros ir sporto skyrius.

1. **Sprendimo projekto rengimo metu gauti specialistų vertinimai.**

Neigiamų specialistų vertinimų kol kas negauta.

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatyta.

1. **Lėšų poreikis sprendimo įgyvendinimui.**

 Nenumatyta.

 **9.** **Antikorupcinis vertinimas.**

 Šis sprendimas antikorupciniu požiūriu nevertinamas.

Švietimo, kultūros ir sporto skyriaus

vyr. specialistė Jolanta Grevienė